Lido (artist)

Peder Losnegård (født 1992), kjent under artistnavnene Lido og LidoLido, er en norsk artist, låtskriver og musikkprodusent fra Tysvær, Rogaland.

Karriere
Losnegård vokste opp i en musikalsk familie. Hans far er gospeldirigent og Peder ble tidlig påvirket av gospel og vestkystpop. Han deltok i MGP jr. i 2005, under navnet «Lil’ P». Dette artistnavnet var opprinnelsen til navnet «LidoLido», da han på en reise til Kenya samme året møtte barn i Mathareslummen som ikke klarte å uttale «Lil’», men kalte ham «Lido». De neste fem årene gav LidoLido ut fem gratis mixtaper på nettet: trilogien «Play-Loud Music», «The Fresh Breath» og «The Good Guy Mixtape». Han ga også ut sin første singel «Go’n Be Gone» på plateselskapet Fairplay Ent. Etter hans siste utgivelse opptrådte han på NRKs Lydverket  og signerte en platekontrakt med Universal Music Norway. Samtidig fullførte han videregående skole på musikklinjen ved Skeisvang videregående skole i Haugesund.

Hans første utgivelse på Universal Music var singelen «Fake ID (Kidz in the Club)» i 2010. LidoLido gjestet Bjørn Johan Muri hitsingel «Once Upon A Time» samme året. Samme år ble LidoLido valgt ut for å spille på den internasjonale bransjefestivalen SxSW i Austin, USA.

I 2011 kom LidoLidos første gjennombrudd med singelen «Different». Den ble en radiohit og årets mest spilte låt på NRK P3. Oppfølgeren var «Turn Up The Life» feat, Yosef (MadCon) og Timbuktu.

3. februar 2012 ga han ut sitt debutalbum Pretty Girls & Grey Sweaters på Universal Music. LidoLido produserte selv albumet med Little Steven, Jarle Bernhoft, Timbuktu, Yosef fra Madcon og Ole Edvard Antonsen som gjester. Albumet solgte til norsk platina.. For albumet ble han kåret til årets nykommer og fikk Gramostipendet på 250 000 kr. under Spellemannprisen 2012 og vant også Edvard-prisen 2013 i klassen populærmusikk.

I 2015 flyttet han til Los Angeles og endre artistnavnet til Lido. Han begynte samtidig å jobbe mer som musikkprodusent for andre artister.

Priser og nominasjoner
 Nominert til Spellemannprisen 2011 i kategorien årets innovatør
 Nominert til Bendiksenprisen 2012
 Vinner av Spellemannprisen 2012 i kategorien årets nykommer & Gramostipend for albumet Pretty Girls & Grey Sweaters
 Nominert til Spellemannprisen 2012 i kategorien pop for albumet Pretty Girls & Grey Sweaters
 Vinner av Edvard-prisen 2013 i klassen populærmusikk for albumet Pretty Girls & Grey Sweaters
 Vinner av Sildajazzprisen 2015h-avis.no: «Så kult!»
 Nominert til Spellemannprisen 2016 i klassen urban for albumet Everything
 Nominert til Spellemannprisen 2020 i klassen RnB/Soul for Peder

 Diskografi 
Album
 Pretty Girls & Grey Sweaters (Universal Music, 2012)
 Battle Poetry (Universal Music, 2013)
 Everything  (Universal Music, 2016)
 Peder (Universal Music, 2020)
 Ultraviolet (Lil Narnia, 2023)

Mixtapes
The Good Guy Mixtape (uoffisiell utgivelse, 2009)

Singler
 «Go'n be Gone» (Fairplay Ent, 2009)
 «Fake ID (Kidz in the Club)» (Universal Music, 2010)
 «Different» (Universal Music, 2011)
 «Turn Up The Life (feat. Timbuktu & Yosef)» (Universal Music, 2011)
 «Sleeping on My Piano)» (Universal Music, 2013)
 Make the world go round (Universal Music, 2013)
Gjesteopptredener
 «Once Upon a Time» – Bjørn Johan Muri feat. LidoLido, offisiell utgivelse, Universal Music, 2010.

Remikser
 «Bittersweet Remix» – Electric City, 2012.
 «Back To School (GoodGuy Edit)» – Kontaktor, 2012.
 «Turkish Delight Remix» – Susanne Sundfør, 2011.
 «The Brothel Remix» – Susanne Sundfør, 2010.

 Referanser 

 Eksterne lenker 




Kategori:Norske musikere
Kategori:Vinnere av Spellemannprisen
Kategori:Deltakere i Melodi Grand Prix junior
Kategori:Personer fra Tysvær kommune